als_Latn dik_Latn sag_Latn
Yallaaa si na qenkan hallet në PD
E vetmja betejë ligjore që opozita ka nisur është ajo e ankimimit të listave të regjistruara në zgjedhje. Duke shfrytëzuar regjistrimin e diskutueshëm të Partisë Agrare Ambientaliste, ekspertët e Bashës kanë ankimuar vendimin e KQZ. Në thelb, opozita kërkon nga Kolegji rrëzimin e 18 Qershorit që do të pasojë me një dekret të dytë të Presidentit për një datë tjetër të zgjedhjeve.
Por përse ky merak i Bashës për zgjedhjet ku vetë opozita nuk ka dëshirë të marrë pjesë? Çfarë do t’i shërbente Lulzim Bashës pezullimi i 18 Qershorit përveçse ta numëronte si një ‘fitore’ të radhës pas anulimit të zgjedhjeve në Kavajë?
Të gjitha vijat logjike të çojnë në një përfundim të vetëm: Lulzim Basha e ka mbajtur me sforco të mëdha çadrën këto 3 muaj vetëm për të shtyrë zgjedhjet. Ai nuk mund të shkojë në garën e korrikut për kryetar të PD-së si një humbës edhe i zgjedhjeve të përgjithshme 2017, edhe i zgjedhjeve lokale 2015 apo edhe i votimeve të pjesëshme të Korçës, Dibrës, Kolonjës dhe Kavajës që nuk u zhvilluan.
als_Latn als_Latn als_Latn als_Latn